**Pielikums**

**Madonas novada pašvaldības domes**

**18.04.2016. lēmumam Nr.171 (protokols Nr.8, 8.p.)**

**DELEĢĒŠANAS LĪGUMS Nr.\_\_\_\_\_\_**

Rīgā 2016. gada \_\_\_.\_\_\_\_\_\_\_\_\_\_\_\_

**Madonas novada pašvaldība**, reģistrācijas nr. 90000054572, juridiskā adrese: Saieta laukumā 1, Madonā, LV-4801, tās domes priekšsēdētāja Andreja Ceļapītera personā, kas darbojas uz Nolikuma pamata (turpmāk- Pašvaldība) un

**Biedrība “Latvijas Samariešu apvienība”**, reģistrācijas Nr. 90000052035, juridiskā adrese: Visbijas prospekts 18, Rīga, valdes locekļa Andra Bērziņa personā, kas darbojas saskaņā ar Statūtiem (turpmāk- Biedrība), katrs atsevišķi turpmāk saukts- Puse, abi kopā turpmāk saukti- Puses,

**pamatojoties uz** likuma “Par pašvaldībām” 15. panta pirmās daļas 7. punktu, kas paredz, ka pašvaldību autonomā funkcija ir nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.), saskaņā ar likuma “Par pašvaldībām” 7. panta pirmo un otro daļu, kur noteikts, ka šā likuma 15. pantā noteiktās funkcijas pildāmas kārtībā, kāda paredzēta attiecīgajos likumos un Ministru kabineta noteikumos un šā likuma 15. pantā paredzēto funkciju izpildi organizē un par to atbild pašvaldības, un šo funkciju izpilde tiek finansēta no attiecīgās pašvaldības budžeta,

**ievērojot to, ka Pašvaldībai** ir pienākums pildīt savas autonomās funkcijas, organizēt likumā noteikto autonomo funkciju izpildi, lemt par kārtību, kādā izpildāmas autonomās funkcijas, kā arī tiesības deleģēt atsevišķus valsts pārvaldes uzdevumus, kuru izpilde ietilpst Pašvaldības kompetencē,

**ievērojot to, ka pieaug pieprasījums pēc aprūpes mājās pakalpojuma un ir nepieciešams veidot strukturālu risinājumu,** lai nodrošinātu Pašvaldības iedzīvotājus, kuri deklarējuši savu dzīvesvietu Pašvaldības teritorijā, ar minēto pakalpojumu, kā arī,

**ievērojot to, ka Biedrībai** ir atbilstoši apmācīti darbinieki, aprīkojums, laba aprūpes pakalpojumu organizēšanas un sniegšanas sistēma, kā arī liela pieredze aprūpes mājās pakalpojuma nodrošināšanā,

**pamatojoties uz** Madonas novada domes 2016. gada \_\_\_.\_\_\_\_\_\_\_\_\_\_\_ sēdes (prot. Nr.\_\_, \_\_.p.) lēmumu Nr. \_\_\_ “Par aprūpes mājās pakalpojuma deleģēšanu biedrībai “Latvijas Samariešu apvienība””,

**ievērojot to,** ka Pašvaldības funkcijā ietilpstošā pārvaldes uzdevuma deleģēšanas mērķis ir nodrošināt kvalitatīvu, stabilu un efektīvu Pašvaldības funkcijas izpildi un to, ka šo mērķu sasniegšanai ir nepieciešams skaidri definēt Pušu tiesības un pienākumus, noslēdz šāda pārvaldes uzdevuma deleģēšanas līgumu (turpmāk- Līgums):

**I. Līguma priekšmets**

* 1. **Pašvaldība** deleģē un **Biedrība** apņemas nodrošināt no likuma “Par pašvaldībām” 15. panta pirmās daļas 7. punktā noteiktās pašvaldības funkcijas- nodrošināt iedzīvotājiem sociālo palīdzību (sociālo aprūpi)- izrietošu pārvaldes uzdevumu- nodrošināt aprūpes mājās pakalpojuma sniegšanu personas dzīves vietā (turpmāk- Aprūpe mājās).
  2. **Aprūpes mājās** pakalpojumi šī līguma izpratnē ietver:

1.2.1. Aprūpes mājās pakalpojumu pamatvajadzību apmierināšanu personām, kuras objektīvu apstākļu dēļ nevar sevi aprūpēt;

1.2.2. “Drošības pogas” pakalpojumu- nepārtrauktas saziņas iespējas, informatīvu atbalstu un palīdzību 24 h diennaktī;

1.2.3. Mobilā aprūpes kompleksa pakalpojumu- paplašinātu aprūpes mājās pakalpojumu ar specializētu un aprīkotu transportu, nogādājot klientam trūkstošos resursus (silto ūdeni, dušu, veļas mašīnu u.c.), t.sk., pēdu aprūpes pakalpojumu, dzīvesvietā- ne retāk kā reizi mēnesī;

1.2.4. Specializētā transporta pakalpojumu personām ar funkcionāliem traucējumiem;

1.2.5. Pēdu aprūpes pakalpojumu.

**II. Pušu pienākumi un tiesības**

2.1. **Biedrība** darbojas un sniedz ar šo Līgumu deleģēto pārvaldes uzdevumu Madonas novada pašvaldības administratīvajā teritorijā. Ar šo Līgumu deleģēto pārvaldes uzdevumu un no tā izrietošos Aprūpes mājās pakalpojumu sniegšanas pienākumus **Biedrībai** nav tiesības deleģēt citām personām.

2.2. **Pašvaldība** un **Biedrība**, atbilstoši normatīvo aktu regulējumam, savu kompetenču ietvaros un saskaņojot ar otru Pusi, izstrādā deleģēto uzdevumu izpildes precizējumus, piemēram, noteikumus par klientu līdzdalības pienākumiem.

2.3. **Pašvaldība:**

2.3.1. nodrošina Sociālā dienesta veiktu aprūpējamo vajadzību izvērtējumu un lēmuma pieņemšanu par aprūpējamam nepieciešamo aprūpes mājās pakalpojuma veidu atbilstoši šā Līguma 1.2. punktā noteiktajiem pakalpojuma veidiem;

2.3.2. kontrolē šā Līguma izpildi;

2.3.3. Līguma III. nodaļā noteiktā kārtībā un apmērā piešķir Biedrībai finanšu līdzekļus šā Līguma 1.1. punktā noteiktā pārvaldes uzdevuma izpildei.

2.4. **Biedrība:**

2.4.1. nodrošina profesionālu, kvalitatīvu un normatīvajos aktos noteiktām prasībām atbilstošu šā Līguma I. nodaļā noteikto Aprūpes mājās pakalpojumu sniegšanu personām, kuru dzīvesvieta ir deklarēta Madonas novada pašvaldības administratīvajā teritorijā;

2.4.2. nodrošina normatīvajos aktos noteikto obligāto prasību sociālo pakalpojumu sniedzējiem ievērošanu;

2.4.3. pastāvīgi un par saviem līdzekļiem uztur Aprūpes mājās pakalpojuma sniegšanai nepieciešamās iekārtas un aprīkojumu atbilstoši sociālo pakalpojumu veidiem, apjomam un normatīvo aktu prasībām;

2.4.4. pastāvīgi slēdz ar Samariešu apvienības darbības nodrošināšanu saistītos līgumus, izvērtē sniegto Aprūpes mājās pakalpojumu dažādošanas iespējas, lai nodrošinātu pēc iespējas augstākas kvalitātes pakalpojumus Madonas novada pašvaldības iedzīvotājiem;

2.4.5. veic nepieciešamos pasākumus un piesaista finanšu līdzekļus un mantu no citām juridiskām un fiziskām personām atbilstoši normatīvajiem aktiem, kas reglamentē biedrību darbību, lai nodrošinātu kvalitatīvu un izmaksu ziņā konkurētspējīgu pārvaldes uzdevumu sniegšanu;

2.4.6. šajā Līgumā noteiktā kārtībā lūdz **Pašvaldībai** piešķirt finanšu līdzekļus deleģēto pārvaldes uzdevumu kvalitatīvas izpildes nodrošināšanai;

2.4.7. var piedalīties Eiropas Savienības fondu un citu ārvalstu finanšu instrumentu projektu īstenošanā un īstenošanas rezultātā gūto labumu apsaimniekošanā un uzturēšanā, ja tas ir saistīts ar šā Līguma 1.1. punktā noteiktā deleģētā pārvaldes uzdevuma izpildi, ir atbilstoši normatīvo aktu prasībām un **Pašvaldība** nav lēmusi citādi;

2.4.8. sadarbojas ar citām valsts un pašvaldību iestādēm, kā arī nevalstiskajām organizācijām, normatīvajos aktos noteiktajā kārtībā.

**III. Savstarpējo norēķinu kārtība un finanšu resursu**

**piešķiršanas noteikumi**

3.1. **Pašvaldība** piešķir **Biedrībai** finansējumu pārvaldes uzdevuma īstenošanai saskaņā ar šā Līguma pielikumu.

3.2. Gadījumā, ja aprūpējamais ir pēcoperācijas vai citā smagā stāvoklī un aprūpes apjoms būtiski pārsniedz vidējo aprūpes apjomu uz klientu, **Pašvaldības** Sociālais dienests paaugstina maksu par aprūpes mājās pakalpojumu atbilstoši **Biedrības** iesniegtajam finanšu pamatojumam, nepārsniedzot 3,70 EUR(trīs *euro* 70 *centi*) par 1h.

3.3. Ja aprūpes mājās pakalpojums klientam tiek izbeigts vai tā sniegšana ir tikusi pārtraukta aprūpējamā nokļūšanas stacionārā vai sociālās aprūpes institūcijā dēļ un pakalpojums attiecīgajā mēnesī sniegts mazāk par divām nedēļām, pakalpojuma finansējums par klientu tiek samazināts uz pusi.

3.4. Deleģētā pārvaldes uzdevuma izmaksas tiek pārskatītas un saskaņotas katru gadu līdz kārtējā gada 1. septembrim, pamatojoties uz **Biedrības** iesniegto finanšu pamatojumu.

3.5. **Biedrība** pēc **Pašvaldības** pieprasījumasniedz **Pašvaldībai** atskaites un pārskatus par iedalītā finansējuma izlietojumu.

3.6. **Pašvaldībai** ir tiesības veikt pārbaudes par **Biedrībai** iedalīto finanšu līdzekļu izlietojumu un atbilstību piešķiršanas mērķiem.

3.7. **Biedrība** reizi mēnesī, līdz 10. (desmitajam) datumam, sniedz **Pašvaldības** Sociālajam dienestam informāciju par personām, kas iepriekšējā mēnesī saņēmušas Aprūpes mājās pakalpojumus. **Biedrība**, sniedzot minēto informāciju, tajā ietver ziņas par katru personu, kas saņēmusi Aprūpes mājās pakalpojumus, norādot vārdu, uzvārdu, Sociālā dienesta lēmuma par aprūpes mājās pakalpojuma nepieciešamību datumu un numuru, saņemtā sociālā pakalpojuma veidu un apjomu, kādā saņemti sociālie pakalpojumi.

3.8. **Pašvaldība** izvērtē **Biedrības** Līguma 3.6. punktā sniegto informāciju par personām, kas saņēmušas pārvaldes uzdevuma ietvaros sniegtos pakalpojumus, un ne vēlāk kā 10 (desmit) darba dienu laikā no informācijas saņemšanas dienas ieskaita **Biedrības** kontā finanšu līdzekļus par attiecīgajā mēnesī sniegtajiem pakalpojumiem atbilstoši Līguma 3.1. punktā noteiktajam.

**IV. Pašvaldības un Biedrības atbildība**

4.1. **Biedrība** ir atbildīga par visām civiltiesiskām saistībām, ko tā uzņēmusies, sniedzot deleģētos pārvaldes uzdevumus. **Biedrība** patstāvīgi, bez **Pašvaldības** līdzdalības, risina civiltiesiskos strīdus, kas izriet no noslēgtajiem pakalpojumu līgumiem, tiesībām un saistībām, ko tā uzņēmusies, darbojoties privāto tiesību jomā.

4.2. **Pašvaldība** ir atbildīga par deleģētā pārvaldes uzdevuma īstenošanu kopumā un par no aprūpes mājās pakalpojumu sniegšanas izrietošo pakalpojumu pieejamības nodrošināšanu Madonas novada pašvaldības administratīvajā teritorijā.

4.3. Ja **Biedrības** prettiesiskas rīcības, bezdarbības vai nepienācīgas deleģētā pārvaldes uzdevuma izpildes rezultātā tiek nodarīti zaudējumi trešajai personai un zaudējumu atlīdzinājuma prasījums tiek vērsts pret **Pašvaldību, Biedrība** **Pašvaldībai** zaudējumus atlīdzina pilnā apmērā.

**V. Biedrības darbības uzraudzība**

5.1. **Biedrība** šā Līguma izpildes ietvaros ir **Pašvaldības** Sociālā dienesta pārraudzībā.

5.2. **Biedrībai** ir pienākums ievērot **Pašvaldības** norādījumus un ieteikumus, kas vērsti uz deleģētā pārvaldes uzdevuma izpildes nodrošināšanu atbilstoši normatīvo aktu prasībām. **Biedrībai** ir pienākums izpildīt **Pašvaldības** rīkojumus, lai pārtrauktu prettiesisku darbību, mazinātu vai novērstu prettiesiskas darbības vai bezdarbības sekas.

5.3. **Biedrība** izskata iesniegumus par tās darbu deleģēto pārvaldes uzdevumu ietvaros, ņemot vērā Iesniegumu likumā noteiktos iesniegumu izskatīšanas termiņus un kārtību. Ja iesniedzēju neapmierina **Biedrības** sniegtā atbilde, iesniegumu pēc privātpersonas iniciatīvas izskata **Pašvaldības** Sociālais dienests.

5.4. **Biedrība** pēc **Pašvaldības** pieprasījuma **Pašvaldības** noteiktajā kārtībā sniedz informāciju par deleģēto pārvaldes uzdevumu izpildi.

**VI. Pārskatu un ziņojumu sniegšanas kārtība un deleģēto pārvaldes uzdevumu izpildes kvalitātes novērtējuma kritēriji**

6.1. Ja kādam no aprūpējamajiem tiek pārtraukta aprūpes mājās pakalpojuma sniegšana, **Biedrība** nekavējoties, bet ne vēlāk kā 15 dienu laikā, par to informē Pašvaldību, norādot pārvaldes uzdevuma konkrētajam aprūpējamajam sniegšanas pārtraukšanas iemeslus.

6.2. **Biedrība** reizi gadā, līdz nākamā gada 31. janvārim, iesniedz **Pašvaldībai** atskaiti, kurā norāda informāciju par:

6.2.1. saskaņā ar šo Līgumu sniegtajiem Aprūpes mājās pakalpojumiem klientiem, par kuriem ir **Pašvaldības** Sociālā dienesta lēmums par aprūpes mājā pakalpojuma nepieciešamību, ietverot ziņas par:

6.2.1.1. klientu skaitu (sadalījumā pa vecumiem un dzimumiem), kas ir saņēmuši **Biedrības** sniegtos aprūpes mājās pakalpojumus;

6.2.1.2. klientu skaitu katrā no aprūpes līmeņiem;

6.2.1.3. klientu skaitu pa līguma pielikumā noteiktajiem aprūpes mājās pakalpojuma veidiem (specializētā transporta pakalpojumam norāda arī nobraukto km skaitu);

6.2.2. piesaistītajiem finanšu līdzekļiem un investīcijām;

6.2.3. veiktajiem ieguldījumiem pakalpojumu sniegšanai nepieciešamajās iekārtās un aprīkojumā;

6.2.4. citu papildus informāciju pēc **Pašvaldības** pieprasījuma.

6.3. **Biedrības** uzdevumu izpildes kvalitāti **Pašvaldība** vērtē pēc šādiem kritērijiem:

6.3.1. pakalpojumu saņēmēju apmierinātība ar pakalpojumu kvalitāti;

6.3.2. piesaistīto finanšu līdzekļu un investīciju apmērs;

6.3.3. ieguldījumi pakalpojumu sniegšanai nepieciešamajās iekārtās un aprīkojumā;

6.3.4. darbības atbilstība spēkā esošo normatīvo aktu prasībām un šajā līgumā noteiktajiem pienākumiem.

**VII. Nepārvarama vara**

7.1. Par nepārvaramu varu šā Līguma ietvaros tiek uzskatīts jebkurš gadījums un apstāklis, kas nav atkarīgs no Pušu gribas, tieši attiecas uz Līguma izpildi un kuru nevarēja un nevajadzēja paredzēt šā Līguma slēgšanas brīdī. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts **Biedrības** darbinieku streiks.

7.2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī ar noteiktu **Biedrībai** radītos zaudējumus un iespējas nodrošināt deleģēto pārvaldes uzdevumu turpmāku nepārtrauktu veikšanu, iestājoties nepārvaramas varas gadījumam, **Biedrība** nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža, par to informē **Pašvaldību.**

7.3. **Biedrībai** jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot pakalpojumu nepārtrauktību vai pakalpojumu sniegšanas atjaunošanu iespējami īsākā laikposmā.

**VIII. Līguma spēkā stāšanās, termiņš un grozījumi**

8.1. Deleģēšanas līgums ir noslēgts uz laiku līdz 31.05.2019. un tas stājas spēkā ar 01.06.2016.

8.2. Deleģēšanas līgums var tikt pagarināts, Pusēm vienojoties.

8.3. Puse var vienpusēji uzteikt Līgumu, brīdinot par to otru Pusi ne mazāk kā trīs mēnešus iepriekš.

8.4. Ja Puses nevar vienoties par deleģētā pārvaldes uzdevuma finansēšanu 3.3. punktā noteiktajā kārtībā, Pusei ir tiesības vienpusēji uzteikt Līgumu un Līgums uzskatāms par izbeigtu mēneša laikā no uzteikuma brīža.

8.5. Līgumu var uzteikt, neievērojot uzteikuma termiņu, ja otra Puse rupji pārkāpj līguma noteikumus vai arī pastāv citi svarīgi iemesli, kas neļauj turpināt līguma attiecības.

8.6. Līgumu uzsaka, ja vairs nepastāv tā Valsts pārvaldes iekārtas likumā noteiktie tā noslēgšanas pamatnoteikumi vai speciālie deleģēšanas nosacījumi privātpersonai.

8.7. Visus strīdus un domstarpības, kas rodas šā Līguma izpildes laikā, Puses risina pārrunu ceļā, savstarpēji vienojoties, vai arī, ja tas nav iespējams, vēršoties tiesā.

8.8. Visi Līguma grozījumi ir neatņemama šā Līguma sastāvdaļa un stājas spēkā ar parakstīšanas brīdi, ja Līguma grozījumos nav noteikts citādi.

8.9. **Pašvaldībai** ir tiesības vienpusēji uzteikt Līgumu, brīdinot **Biedrību** ne mazāk kā vienu mēnesi iepriekš, ja Biedrība rupji pārkāpj Līguma noteikumus vai arī pastāv citi svarīgi iemesli, kas neļauj turpināt Līguma attiecības.

**IX. Noslēguma jautājumi**

9.1. Līgums neietekmē Pušu tiesības slēgt sadarbības, pilnvarojuma vai citus līgumus, kā arī līdz šim noslēgto līgumu spēkā esamību, izņemot līgumus par no šā Līguma deleģēto pārvaldes uzdevumu izrietošo pakalpojumu sniegšanas pienākumu un tiesību deleģēšanu citām personām.

9.2. Kādam no Līguma noteikumiem zaudējot spēki normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šā Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemērot atbilstoši normatīvo aktu prasībām.

9.3. Līguma noteikumu izpildes kontrolei:

9.3.1. **Biedrības** deleģētais pārstāvis ir dienesta “Samariešu atbalsts mājās” Balvu nodaļas vadītāja Karīna Vecā, tālr. 25691312, balvunovads@samariesi.lv.

9.3.2. **Pašvaldības** deleģētais pārstāvis ir Madonas novada pašvaldības Sociālā dienesta vadītāja vietniece Anita Biķerniece, tālr. 27865667, anita.bikerniece@madona.lv.

9.4. Līgums sastādīts uz 8 lapām (tai skaitā, pielikums) 2 eksemplāros valsts valodā, ar vienādu juridisko spēku, katrai pusei pa vienam eksemplāram.

**X. Pušu rekvizīti un paraksti**

|  |  |
| --- | --- |
| **PAŠVALDĪBA:**  **Madonas novada pašvaldība**  Reģ. Nr. 90000054572  Saieta laukums 1, Madona,  LV-4801  AS SEB  Konts: LV37UNLA0030900130116  Kods UNLALV2X  Andrejs Ceļapīters  z.v. | **BIEDRĪBA:**  **Biedrība „Latvijas Samariešu apvienība”**  Reģ. Nr. 40008001803  PVN reģ. Nr.LV40008001803  Visbijas prospekts 18, Rīga, LV – 1014  AS Swedbank  Konts: LV50HABA0551008929616  Kods HABALV22  Andris Bērziņš  z.v. |

**Pielikums**

**\_\_\_\_\_\_\_\_\_\_\_\_\_\_\_ Deleģēšanas līgumam Nr.\_\_\_\_\_\_**

**Finansējums pārvaldes uzdevuma īstenošanai**

|  |  |
| --- | --- |
| **Aprūpes mājās pakalpojuma veids deleģētā pārvaldes uzdevuma ietvaros** | **Izmaksas** |
| **Mobilā aprūpes kompleksa pakalpojums** (ietver arī Aprūpes mājās “Drošības pogas” pakalpojumu, ja Pašvaldības Sociālais dienests lēmis par tās nepieciešamību aprūpējamam), izlīdzinātais maksājums, neatkarīgi no aprūpes līmeņa, bez minimālo/maksimālo aprūpes stundu fiksēšanas.  Pakalpojums ietver:   1. Mobilo aprūpes mājās pakalpojumu –aprūpi mājās, izmantojot īpaši aprīkotu mobilu aprūpes kompleksu. Aprūpējamam tiek nodrošināti viņam trūkstošie resursi (siltais ūdens, duša, veļas mašīna u.c.), piegādājot tos dzīvesvietā, tiek veikta personiskā aprūpe un pēdu aprūpe aprūpējamā dzīvesvietā, izmantojot specializētu, īpaši aprīkotu transportu, kā arī vienlaikus tiek sniegta palīdzība mājas darbu veikšanā un sadzīvē. (Izbraukums ar mobilo aprūpes kompleksu- pēc vajadzības, bet ne retāk kā reizi mēnesī.) 2. Aprūpes mājās „Drošības pogas” pakalpojumu, kurā nodrošināta:  * drošības pogas saziņas iekārtas nodošana lietošanā, pieslēgšana, atslēgšana; * nepārtrauktas saziņas iespējas, informatīvais atbalsts un palīdzības organizēšana 24 stundas diennaktī. | **75 *euro*** par aprūpējamo mēnesī |
| **Aprūpes mājās pakalpojums (bez drošības pogas)**, izlīdzinātais maksājums, neatkarīgi no aprūpes līmeņa, bez minimālo/maksimālo aprūpes stundu fiksēšanas.  Pakalpojums ietver:   * personisko aprūpi mājās (ar klienta aprīkojumu, aprūpes materiāliem); * mājas darbu veikšanu un palīdzību sadzīvē. | **75 *euro*** par aprūpējamo mēnesī\* |
| **Aprūpes mājās pakalpojums (ar drošības pogu)**, izlīdzinātais maksājums, neatkarīgi no aprūpes līmeņa, bez minimālo/maksimālo aprūpes stundu fiksēšanas.  Pakalpojums ietver:   * personisko aprūpi mājās (vizīte mājās bez papildus aprīkojuma); * mājas darbu veikšanu un palīdzību sadzīvē; * aprūpes mājās „Drošības pogas” pakalpojumu, kurā nodrošināta:   drošības pogas saziņas iekārtas nodošana lietošanā, pieslēgšana, atslēgšana;  nepārtrauktas saziņas iespējas, informatīvais atbalsts un palīdzības organizēšana 24 stundas diennaktī. | **95 *euro*** par aprūpējamo mēnesī\* |
| **Drošības pogas pakalpojums**  Pakalpojums ietver:   * drošības pogas saziņas iekārtas nodošana lietošanā, pieslēgšana, atslēgšana; * nepārtrauktas saziņas iespējas, informatīvais atbalsts un palīdzības organizēšana 24 stundas diennaktī. | 1. ***euro*** par aprūpējamo mēnesī |
| **Kombinētais aprūpes mājās pakalpojums:** ietver Mobilā aprūpes kompleksa pakalpojumu, Aprūpes mājās pakalpojumu šajā Pielikumā noteiktajā apmērā (ietver arī Aprūpes mājās “Drošības pogas” pakalpojumu, ja Pašvaldības Sociālais dienests lēmis par tās nepieciešamību aprūpējamam). | **130 *euro*** par aprūpējamo mēnesī |
| **Specializētā transporta pakalpojums** | Minimālā maksa- **20 *euro*** par braucienu;  Vienā virzienā 0,71 *euro*/km  Abos virzienos 0,57 *euro*/km  Gaidīšana- 5 *euro*/h  Nešana- 2 *euro*/stāvs |
| **Aprūpes mājās pakalpojums- pēdu aprūpes pakalpojums –** profesionāla darbinieka ar speciālas pēdu aprūpes iekārtas palīdzību veikta pēdu aprūpe, ko veic aprūpējamā mājoklī vai mobilajā aprūpes kompleksā personas dzīvesvietā. | **15 *euro***par klientu (par reizi) un papildus maksa par transporta izdevumiem pēc tarifa 0,20 *euro*/km.) |

**\_\_\_\_\_\_\_\_\_**

\* Gadījumā, ja aprūpējamais ir pēcoperācijas vai citā smagā stāvoklī un aprūpes apjoms būtiski pārsniedz vidējo aprūpes apjomu uz klientu, Pašvaldības Sociālais dienests paaugstina maksu par aprūpes mājās pakalpojumu atbilstoši Biedrības iesniegtajam finanšu pamatojumam, nepārsniedzot 3,70 *euro* par 1h.